Susedgrad (utvrda)
<s>Susedgrad je srednjovjekovna utvrda u Hrvatskoj, podignuta na krajnjim sjeverozapadnim obroncima Medvednice.</s><s>Sjedište Susedgrada se nalazi u Podsusedu.</s><s>Susedgrad je zaštićeno kulturno dobro Republike Hrvatske.</s>

<s>Povijest 
Prostor utvrde naseljen je dugo vremena.</s><s>Na ovom prostoru pronađen je grob koji datira iz 9. stoljeća, a u njemu je bio sahranjen ratnik.</s><s>Uz njega je bio pronađen željezni mač s pripadajućim lijevanim brončanim okovima s pomoću kojih je mač bio vezan uz pojas.</s>

<s>Susedgrad je bio podignut na strateški važnom mjestu završnog jugozapadnog obronka Medvednice, u susjedstvu Medvedgrada i Samobora.</s><s>Bio je središte susedgradsko-stubičkog vlastelinstva.</s><s>Pretpostavlja se da je prije izgradnje Susedgrada na tom mjestu postojala manja srednjovjekovna utvrda.</s><s>U doba turske opasnosti utvrđuje se i oko 1530. godine, Susedgrad je dobro opremljen i utvrđen grad.</s>

<s>U povijesnim izvorima prvi put se spominje 1316. godine, a dao ga je podići hrvatski-ugarski kralj Karlo Robert Anžuvinac.</s><s>Bio je u vlasništvu nekoliko velikaških obitelji, ali se ponajprije veže uz zloglasnog Franju Tahyja.</s><s>Pod zidinama Susedgrada izbila je 1573. velika seljačka buna.</s><s>Grad je napušten nakon požara u 17. stoljeću i do danas propada.</s><s>Prvenstveno je napušten zbog gubitka strateške važnosti.</s>

<s>Od nekada moćne utvrde i dvora danas su ostale samo ruševine, a dio kamenih i keramičkih nalaza uglavnom iz razdoblja 15. i 16. stoljeća pohranjeni su u Hrvatskom povijesnom muzeju.</s>

<s>Tridesetih godina 20. stoljeća, uokolo susedgradskih ruševina planiran je perivoj s brojnim stazama, klupama i sjenicama, a u ređen je i planinarski dom, danas opustošen.</s>

<s>Galerija</s>

<s>Izvori</s>

<s>Tvrđave u Hrvatskoj
Građevine u Zagrebu
Povijest Zagreba</s>

